جمهورباشقانی ارتباط باشقانی فخرالدین آلتون، پرزیدنت رجب طیب اردوغانین آنزاکلارا دایر ایفاده‌لرینین باغلامیندان چیخاریلدیغینی ایفاده ائتدی.
آلتون، سوسیال پایلاشبم سایتی تویتردن اینگیلیزجه پایلاشیمین‌دا، پرزیدنت اردوغانین سؤزلرینین هدفینین، یئنی زلاندین کرایست‌چورچ شهرین‌ده ۵۰ مسلمانی اؤلدوره‌ن تروریستین یاییملادیغی سؤزده مانیفست اولدوغونو قید ائتدی.
فخرالدین آلتون پایلاشیمین‌دا، اردوغانین، ۱۸ مارس شهیدلری آنما گونو و چاناق‌قالا دنیز ظفری‌نین ۱۰۴.جو ایلی چرچیوه‌سین‌ده ائتدیگی دانیشمایا باغلی اولاراق بو ایفاده‌لره یئر وئردی:
"پرزیدنت اردوغانین ایفاده‌لری نه یازیق، باغلامیندان چیخاریلمیش‌دیر. پرزیدنت، یئنی زلاند کرایست‌چورچ‌دا ۵۰ سوچسوز مسلمانی اؤلدوره‌ن تروریستین سؤزده مانیفستینه قارشی‌لیق وئریردی. تورکلر، آنزاک قوناقلارینا قارشی دایما جانا یاخین و قوناق‌سئور داورانمیش‌دیر. تروریستین مانیفستی یالنیز اردوغانین شخصینی دئییل، عینی زامان‌دا تورک دؤولتینی و خالقینی دا هدف آلمیشدی. پرزیدنت، چانا‌قالا ظفری‌نین ایل دؤنومون‌ده دانیشارکن، تورکیه‌یه قارشی گئچمیش و هله داوام ائد‌ن سالدیریلارا باغلی تاریخی بیر باغلامداکی گؤروشلرینین چرچیوه‌سینی چکدی".
